b'\n_START_ARTICLE_\nOrganizacijska shema\n_START_PARAGRAPH_\nOrganizacijska shema je grafi\xc4\x8dna ponazoritev organizacijske strukture . Nekateri namesto organizacijske sheme uporabljajo pojem organigram. Organizacijska shema prikazuje oddelke, delovne skupine in delovna mesta v organizaciji. Pojem se uporablja tudi za grafi\xc4\x8dne prikaze razli\xc4\x8dnih elementov dolo\xc4\x8denega podro\xc4\x8dja.\n_START_SECTION_\nSmernice za oblikovanje\n_START_PARAGRAPH_\nOrganigrami morajo biti grafi\xc4\x8dno pregledni. Prav tako morajo jasno in nedvoumno izra\xc5\xbeati organizacijsko strukturo. Pravila za risanje organigramov niso strogo dolo\xc4\x8dena, vendar je mo\xc4\x8d opaziti podobnosti pri primerjavi razli\xc4\x8dnih organigramov. Opazna je jasna podrejenost, nadrejenost, organizacijske ravni in imena organizacijskih enot. Pri risanju organigramov se je potrebno ogniti prenatrpanosti, ker lahko zamegli bistvo organigrama  .\n_START_SECTION_\nZgodovina\n_START_PARAGRAPH_\nPobudnik za prvi organigram je bil Daniel McCallum (1815 - 1878), in sicer leta 1854. George Holt Henshaw pa je bil tisti, ki je po njegovem naro\xc4\x8dilu narisal organizacijsko strukturo of Tabulating Machine Co. Izraz \xc2\xbborganizacijski diagram\xc2\xab\xc2\xa0se je pri\xc4\x8del uporabljati v dvajsetem stoletju. Brinton , industrijski in\xc5\xbeenir, ki je promoviral uporabo organizacijskih shem, je poudaril, da \xc2\xbborganizacijski diagrami niso niti pribli\xc5\xbeno toliko uporabljani, kot bi lahko bili, kljub temu da so odli\xc4\x8den primer razdelitve celote na njene sestavne dele\xc2\xab\xc2\xa0ter tako promoviral uporabo takega na\xc4\x8dina prikazovanja organizacijske strukture. Izraz \xc2\xbborganigram\xc2\xab\xc2\xa0izvira iz leta 1960.\n_START_SECTION_\nPrednosti in omejitve\n_START_PARAGRAPH_\nPrednost prikazovanja organizacijske strukture z organigramom je v tem, da zaposlenim prikazuje, kak\xc5\xa1ni so odnosi njihovih nalog do celotne organizacije. Obenem je iz organizacijske sheme razvidno, kdo naj komu poro\xc4\x8da o svojem delu ter na koga se lahko posameznik obrne v primeru te\xc5\xbeav.  Slaba stran organigramov pa je v tem, da na tak na\xc4\x8din ni mogo\xc4\x8de prikazati vsega, kar se dogaja v organizaciji, torej vseh komunikacijskih kanalov, tega, kdo najpogosteje sodeluje s kom ter kdo med seboj sodeluje redkeje ter tega, kje se pojavljajo ovire. Poleg tega je potrebno organigrame redno posodabljati. Omejitev organigramov je tudi, da ne prikazujejo stila vodenja (avtokratski, demokratski) in ne vklju\xc4\x8dujejo strank oziroma poslovnih partnerjev podjetja.'